Diari Oficial de la Generalitat Valenciana


Sumari del DOGV 7509, del 21-04-2015 (2015/3391)

RESOLUCIÓ de 2 d'abril de 2015, de la Conselleria d'Hisenda i Administració Pública, per la qual autoritza transferències de crèdits entre capítols en programes gestionats per la Conselleria de Presidència i Agricultura, Pesca, Alimentació i Aigua, per import d'1.100.000 euros. Expedient número 05.004/15-027.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3391


Data del document
:   02-04-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 2 d'abril de 2015, de la Conselleria d'Hisenda i Administració Pública, per la qual autoritza transferències de crèdits entre capítols en programes gestionats per la Conselleria de Presidència i Agricultura, Pesca, Alimentació i Aigua, per import d'1.100.000 euros. Expedient número 05.004/15-027. [2015/3391]  
La Conselleria de Presidència i Agricultura, Pesca Alimentació i Aigua ha proposat transferències de crèdits en programes que tenen per objecte:  
1. En el programa 714.20, Foment i garantia agrària, donar cobertura als interessos de demora que es deuen a Agroseguro, pel retard en el pagament de les bonificacions per part de la Generalitat a les primes per la subscripció d'assegurances agràries, perquè és l'entitat que, pel conveni subscrit, té encomanada la tramitació i liquidació de les ajudes aplicades en la formalització de les pòlisses d'assegurances agràries, i suporta inicialment el cost de les bonificacions. Com que no compta el programa amb dotació per al capítol 3, Gastos financers, es planteja la necessitat d'habilitar-ne i dotar-lo amb 800.000 euros, finançant l'increment amb disponibilitats de la línia T3092, Suport a la subscripció d'assegurances agràries, de l'annex de transferències corrents del programa.  
  
2. En el programa 711.10, Direcció i servicis generals, incrementar la dotació per a gastos financers del programa, per afrontar l'estimació anual en funció de sentències judicials i interlocutòries que requerixen mesures cautelars, així com pels interessos de demora comercial previstos en la normativa de contractació. Per a això, es proposa transferir a este capítol disponibilitats del capítol 2 d'eixe mateix programa, per import de 300.000 euros.  
3. En el programa 714.10, Ordenació i millora de la producció pesquera, possibilitar l'adquisició de fons bibliogràfics per a l'Institut Politècnic del Mediterrani d'Alacant, per a la qual cosa es proposa la inclusió en l'annex d'inversions del projecte OB000, Fons bibliogràfics i documentals, necessari per al funcionament docent adequat del centre.  
  
Per tant, i fent ús del que disposen els articles 18 i 20.a, d i g de la Llei 8/2014, de Pressupostos de la Generalitat per a 2015, esta Conselleria d'Hisenda i Administració Pública adopta la resolució següent.  
  
  
Primer  
S'autoritza la minoració en la dotació de la línia genèrica T3092, de l'annex de transferències corrents del programa 714.20, Foment i garantia agrària, d'acord amb el detall següent:  
  
Codi Denominació Dotació anterior Modificació Dotació modificada  
T3092 Suport a la subscripció d'assegurances agràries 38.803.684,00 - 800.000,00 44.018.454,00  
  
  
  
Segon  
S'autoritza la minoració de crèdits en les aplicacions i pels imports que es detallen a continuació:  
  
Aplicació Import  
28.31.30.823.46.3 800.000,00  
19.52.02.227.19.7 300.000,00  
Total de minoracions 1.100.000,00  
  
  
  
Tercer  
S'autoritza un augment de crèdit en les aplicacions i pels imports que es detallen a continuació:  
  
Aplicació Import  
76.57.05.140.76.5 800.000,00  
10.16.65.543.88.1 300.000,00  
Total d'augments 1.100.000,00  
  
  
  
Quart  
S'autoritza la inclusió, en l'annex d'inversions reals del programa 714.10, Ordenació i millora de la producció pesquera, del projecte OB000, Fons bibliogràfics i documentals, per mitjà d'ajustos entre dotacions de projectes del mateix annex.  
  
València, 2 d'abril de 2015.- El conseller d'Hisenda i Administració Pública: Juan Carlos Moragues Ferrer.